Hun forbedret sin personlige rekord til 6445 poeng i juli 2009, og hun vant for andre gang Europacupen i mangekamp i 2009, der hun scoret 6380 poeng. I lagkonkurransen kom Ukraina på 3.-plass. Hun kom på 2.-plass ved Hypo-Meeting i Götzis, bak Natalija Dobrynska. Hun ble tatt ut på Ukrainas lag til VM i friidrett 2009. Hun var i god form til VM, men på VMs første dag gjorde hun en del feil fordi hun var nervøs, og til tross for personlige rekorder i lengdehopp (6,43) og på 800 meter (2:12,85), så ble det verken personlig rekord sammenlagt eller medalje på Kasjanova (som da het Melnytsjenko). Hun endte på 6.-plass med 6414 poeng.